b'\n_START_ARTICLE_\nSamostan Iviron\n_START_SECTION_\nZgodovina\n_START_PARAGRAPH_\nSamostan je bil zgrajen pod nadzorom gruzinskih menihov Ivana Iberskega in Tornikija Eristavija v letih 980-983 za potrebe gruzinskih menihov in duhovnikov. Gr\xc5\xa1ko ime "Iveron" pomeni "iberski" in izvira iz imena anti\xc4\x8dnega gruzinskega kraljestva Iberija (Iverija), kjer je bil rojen glavni samostanski arhitekt Ivan Iberski._NEWLINE_Samostan zaseda tretje mesto v hierarhiji dvajsetih suverenih ato\xc5\xa1kih samostanov. Samostanska knji\xc5\xbenica poseduje 2.000 rokopisov, 15 liturgijskih zvitkov in 20.000 knjig v gruzinskem, gr\xc5\xa1kem, hebrejskem in latinskem jeziku._NEWLINE_Samostan poseduje tudi ve\xc4\x8d relikvij kanoniziranih svetnikov kot drugi ato\xc5\xa1ki samostani in ikono Panagia Portaitissa (Devica Marija) iz 9. stoletja._NEWLINE_V samostanu je okoli trideset aktivnih menihov in novicev. Noben ni iz Gruzije.'